ประชาชนนำรถจักรยานมาตรวจความพร้อมก่อนเข้าร่วมกิจกรรมทั่วประเทศหลายพันคน  เชื่อกิจกรรมดังกล่าวเป็นการปลูกฝั่งการเป็นจิตอาสาให้นักศึกษาทุกคน
ประชาชนนำรถจักรยานมาตรวจความพร้อมก่อนเข้าร่วมกิจกรรมทั่วประเทศหลายพันคน  เชื่อกิจกรรมดังกล่าวเป็นการปลูกฝั่งการเป็นจิตอาสาให้นักศึกษาทุกคน
พลเอก สุรเชษฐ์ ชัยวงศ์  รัฐมนตรีช่วยว่าการกระทรวงศึกษาธิการ กล่าวภายหลังเดินทางมาตรวจเยี่ยม ศูนย์อำนวยการกลาง ศูนย์ซ่อมบำรุงจักรยานในกิจกรรม Bike อุ่นไอรัก  ของสำนักงานคณะกรรมการการอาชีวศึกษา (สอศ.)  ว่า สำนักงานคณะกรรมการการอาชีวศึกษา ได้ตั้งศูนย์ซ่อมบำรุงจักรยานในกิจกรรม Bike อุ่นไอรัก ตามเส้นทางที่จัดกิจกรรมดังกล่าวทั่วประเทศจำนวนทั้งหมด 1,186 ศูนย์ มีผู้บริหารครูและเจ้าหน้าที่เข้าร่วมกว่า 2,500 คนและมีนักเรียนนักศึกษาที่เป็นจิตอาสาร่วมกิจกรรมดังกล่าวกว่า 4,500 คน ซึ่งได้เริ่มเปิดบริการให้บริการตรวจเช็ดรถจักรยานให้ประชาชนที่จะเข้าร่วมกิจกรรมตั้งแต่ช่วงเช้าที่ผ่านมาใน 14 รายการ เช่น การตรวจเช็ดลมยาง ระบบโซ่ เกียร์ หรือแม้แต่เช็ดสภาพรถทั่วไปโดยเป็นการบริการให้ฟรีไม่เสียค่าใช้จ่ายใดๆ ทั้งสิ้น 
โดยจังหวัดต่างๆ จะมีการรายงานจำนวนประชาชนที่มาใช้บริการศูนย์ซ่อมบำรุงจักรยานในกิจกรรม Bike อุ่นไอรัก  ของสำนักงานคณะกรรมการการอาชีวศึกษา มายังศูนย์อำนวยการกลางในทุกๆ ชั่วโมง ซึ่งพบว่าจนถึงขณะนี้มีประชาชนนำรถจักรยานมาเข้ารับบริการแล้วหลายพันคน

รัฐมนตรีช่วยว่าการกระทรวงศึกษาธิการ กล่าวอีกว่า ทั้งนี้เชื่อว่าการที่นักศึกษาได้เข้าร่วมกิจกรรมดังกล่าวจะทำให้นักศึกษาได้เรียนรู้และทบทวนในสิ่งที่เรียนมาเพื่อจะได้ต่อยอดการไปสู่อาชีพในอนาคต ที่สำคัญเป็นการปลูกฝั่งให้นักศึกษาได้รู้จักการเป็นจิตอาสาและทำงานเพื่อสังคมและจะเป็นผลดีต่อประเทศในอนาคต